কখনও ভেবে দেখেছেন এত ব্যস্ততার মধ্যেও বলিউডের অভিনেত্রীরা কী ভাবে নিজেদের ফিট রাখেন?  সত্যিই এর উত্তরে একটি শব্দই বলতে হয়। ‘যোগ’। হ্যাঁ, বহু বলিউড অভিনেত্রী নিজেদের ফিট রাখার জন্য যোগাভ্যাসকেই বেছে নিয়েছেন। প্রতি দিন যোগের মাধ্যমেই তাঁরা নাকি দিন শুরু করেন। শিল্পা শেট্টি দীর্ঘ দিন ধরেই তাঁর টোনড ফিগারের জন্য নজর কেড়েছেন। তাঁর যোগভ্যাসের ভিডিও সিডি ইতি মধ্যেই জনপ্রিয় হয়েছে। ফিট থাকার জন্য যোগই এক মাত্র উপায় বলে মনে করেন শিল্পা। মা হওয়ার পর কয়েক মাসের মধ্যে এই যোগাভ্যাসের মাধ্যমেই নিজের টোনড ফিগার ফিরে পেয়ে ছিলেন তিনি। তৃতীয় আন্তর্জাতিক যোগ দিবসে নিজের ইনস্টাগ্রামে ‘বকাসন’-এর ভিডিও আপলোড করেছেন শিল্পা। Bakasana, It's taken a lot of practice and it's finally happened! The harder the struggle the more glorious the triumph! #WorldYogaDay pic.twitter.com/5qbnk1sIWw ‘‘যোগই জীবন। যোগাসন করেই ডানা মেলা সম্ভব। দারুণ ব্যালেন্স শেখা যায়। এটা জাদুর মতো। অভ্যাস বন্ধ করবেন না।’’ আন্তর্জাতিক যোগ দিবসে টুইটে এমনই মন্তব্য বিপাশা বসুর স্বামী কর্ণ সিং গ্রোভারের। স্ত্রী বিপাশার সঙ্গে বেশ কিছু অসাধারণ যোগাসনের ছবি আপলোড করেছেন কর্ণ।   বিপাশার মতোই যোগাভ্যাসে বিশ্বাসী বি-টাউনের আরও বেশ কয়েক জন সুন্দরী। তালিকায় রয়েছেন, কঙ্গনা রানাওয়াত, পূর খান, জুহি চাওলা, মালাইকা অরোরা, লারা দত্ত, দীপিকা পাদুকোন ও আলিয়া ভট্ট। কেবল জিমে গিয়ে ভারী এক্সারসাইজ বা ডায়েট নয়। এঁদের সকলেরই ফিট থাকার মন্ত্র যোগাসন।